hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu
A kémiai képlet (vagy régies nevén vegyképlet) a vegyületek rövid kémiai jelölésére szolgál, bemutatja azok alkotórészeit, felvilágosítást ad összetételükről és szerkezetükről.
A különböző képletek felírása és jelrendszere nemzetközi szinten szabályozott.
2 A molekuláris vegyületek képletei
2.3 Szerkezeti képlet (más néven konstitúciós képlet vagy síkképlet)
Az ionképlet megmutatja az ionrácsban levő ionok számarányát: NaCl; Na2S; AlCl3; Al2O3; CuSO4 stb.
A molekuláris vegyületek képleteiSzerkesztés
A tapasztalati képlet a vegyület sztöchiometriai összetételét adja meg és az elemek egymás mellé írt vegyjelét tartalmazza. A vegyjelek alsó indexe fejezi ki az összetevők legegyszerűbb arányát. A tapasztalati képlet nem minden esetben adja meg, melyik vegyületről van szó.
Pl. CH2 (ez megfeleltethető pl. az eténnel és a propénnel is).
A molekulaképlet vagy összegképlet a valóságban önállóan létező molekula minőségi és mennyiségi összetételét fejezi ki, amely alapján kiszámítható a relatív molekulatömeg. Megegyezhet a tapasztalati képlettel.
A Hill-képlet az összegképlet atomjainak sorrendjét szabja meg. Ha a molekulában van szén, a képlet a szén- és hidrogénatomok számával kezdődik, ezt követi a többi atom ábécérendben. Ha a molekulában nincsen szén, valamennyi atom (a hidrogént is beleértve) ábécésorrendben szerepel. Pl. a kénsav szokásos összegképlete H2SO4, ez a Hill-rendszerben H2O4S. A kálium-hidroxid szokásos képlete KOH, a Hill-rendszerbelié HKO. A rendszer az összegképlet szerinti keresést egyszerűsíti le.
A Hill-féle rendszer az összegképletek rendezését is megadja (összegképlet-lista esetén): az atomok ábécésorrendjében, azon belül az atomszám szerint sorolja fel őket.[1]
Szerkezeti képlet (más néven konstitúciós képlet vagy síkképlet)Szerkesztés
A különböző szerkezeti képletek a molekulák szerkezetét is leírják, különböző, kiemelt szempontok szerint;[2] feltüntetik a molekulát alkotó atomok kapcsolódását és azok térbeli elrendeződését.
A konstitúciós képlet külön-külön feltünteti a molekulában lévő összes kovalens kötést.[2][3] Pl. az etén szerkezeti (konstitúciós) képlete:
A félkonstitúciós (gyökcsoportos) képlet csak a szénatomok közötti kötéseket tünteti fel:[3] H2C=CH2
Az egyszerű vonalképlet csak a szénvázat tünteti fel.[3] Az etén esetén ez csak két vonal (mely a kettős kötéssel összekapcsolt két szénatomot jelenti):  . A benzol egyik gyakori ábrázolásmódja:
A szerkezeti képletben megadhatók a molekula jellemzői is, pl. kötésszög, vagy kötéstávolság:  .
A legvalósághűbben azonban a molekulamodell segítségével lehet jellemezni a molekulát:  .   Az etén interaktív 3D molekulamodellje itt található, ahol megmérhető a kötésszög és a kötéstávolság is.
A szerves kémia részletesen tárgyalja a szerves vegyületek szerkezeti képletét.
Bodonyi Ferenc: Kémiai összefoglaló (Műszaki könyvkiadó, Budapest, 1987)
↑ Dr. Otto – Albrecht Neumüller: Römpp vegyészeti lexikon. Budapest: Műszaki Könyvkiadó. 1981. 2 kötet., 481–482. o. ISBN 963-10-3269-8
↑ a b http://sdt.sulinet.hu/Player/Default.aspx?g=8d9ee604-81a4-4b1c-86c9-c2f150756a57&cid=e36e8b86-e694-4a9c-9e91-78b2c4364d53[halott link]
↑ a b c http://www.sulinet.hu/tovabbtan/felveteli/2001/19het/kemia/kemia19.html
Vegyületek összegképlete (lista magyar Wikipédiában található vegyületek összegképleteiről)
Vegyületek összegképlet-táblázata (összegképletek vegyületek és elemek szerint). Nagyon nagy lap (736k).
a magyar Wikipédia vegyületeinek összegképlet szerinti keresője külső lapon
Ez a kémiai tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
Kémiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kémiai_képlet&oldid=25030085”
Utoljára szerkesztve 2022. június 19., 10:41-kor
A lap utolsó módosítása: 2022. június 19., 10:41
A lap szövege CC BY-SA 3.0 alatt érhető el, ha nincs külön jelölve.